
1. SCOP

1.1 CONȚINUT

Procedura privind tranzacționarea pe Piața organizată a contractelor bilaterale are drept scop precizarea condițiilor referitoare la:

· Enunțarea principiilor de funcționare a pieței organizate a contractelor bilaterale;

· Transmiterea ofertelor inițiatoare / coinițiatoare/ modificarea prețului / ofertelor de răspuns pentru participarea la sesiunile de licitație;

· Modul de organizare a sesiunilor de licitație pentru tranzacționarea ofertelor în vederea încheierii contractelor de vânzare-cumpărare a energiei electrice;
· Modul de stabilire a tranzacțiilor şi de contractare a energiei electrice tranzacţionate;

· Publicarea informațiilor privind participanţii, ofertele şi tranzacţiile încheiate.
1.2 PRINCIPII
Principiile care stau la baza atribuirii contractelor pentru livrare de energie electrică, în condiţiile prezentei Proceduri privind tranzacționarea pe Piața organizată a contractelor bilaterale, sunt următoarele:

a) accesul nediscriminatoriu la licitaţiile organizate pentru toţi participanții la piaţă, în înțelesul prevederilor art. 2 pct. 92 din Legea nr.164/2025 cu privire la energia electrică, care se înscriu la Piața organizată a contractelor bilaterale şi respectă Contractul-cadru de participare la Piața organizată a contractelor bilaterale precum și reglementările aplicabile;
b) folosirea mecanismelor concurenţiale pentru atribuirea contractelor, la un preţ transparent, rezultat din echilibrul cererii şi al ofertei;

c) transparenţa și caracter public – prin publicarea în avans, conform termenelor precizate, a informaţiilor referitoare la contractele ce urmează a fi tranzacţionate şi la sesiunile de licitaţie aferente, precum și prin publicarea rezultatelor;

d) nediscriminare şi obiectivitate - prin aplicarea în mod nediscriminatoriu a criteriilor de selecţie şi a criteriilor pentru atribuirea contractelor astfel încât participanţilor la licitaţii să li se acorde şanse egale de atribuire a contractelor.
2. DOMENIUL DE APLICARE

Procedura privind tranzacționarea pe Piața organizată a contractelor bilaterale  se aplică de către OPEE, în calitate de Operator al pieţei energiei electrice şi de către Participanţii la această piaţă, inclusiv de către operatorii de sistem pentru achiziția energiei electrice destinate acoperirii consumului propriu tehnologic și a pierderilor de energie electrică din rețele, în vederea contractării energiei electrice la termen, la un preț transparent.
3. ABREVIERI
Abrevierile utilizate în cadrul Procedurii POCB au următoarele semnificaţii:
3.1. ANRE – Agenția Naţională pentru Reglementare în Energetică a Republicii Moldova;
3.2. EET/EEST – Ora Europei de Est/ora locală;

3.3. ID - Intervalul de decontare;
3.4. OPEE – Operatorul pieţei energiei electrice;

3.4.    OPEM –S.R.L. “Operatorul pieței energiei electrice M” 
3.5. POCB – Piaţa organizată a contractelor bilaterale;
3.6. RPEE – Regulile pieței energiei electrice aprobate prin Hotărârea Consiliului de administrație al ANRE nr. 283/2020, cu modificările şi completările ulterioare;
3.7. UE – Uniunea Europeană;
3.8. ZL – Zi lucrătoare.
4. DEFINIŢII

În sensul prezentei Proceduri privind tranzacționarea pe Piața organizată a contractelor bilaterale (în continuare „Procedura POCB”) sunt utilizați termenii definiți în Legea nr. 164/2025 cu privire la energia electrică cu modificările și completările ulterioare, în Regulile pieței energiei electrice aprobate prin Hotărârea Consiliului de administrație al ANRE nr. 283/2020, cu modificările şi completările ulterioare, precum și următorii termeni:
4.1. Anunț de organizare a sesiunii de licitație – Setul de informații publicate pe pagina web a OPEE (https://www.opem.md), prin care Participanților la POCB le sunt comunicate: Codul de identificare a sesiunii de licitație, data licitaţiei, ora organizării sesiunii de licitație, termenul limită de transmitere a ofertelor coinițiatoare, termenul limită de transmitere a ofertelor de răspuns, precum şi termenul limită de modificare a prețului de către inițiator/coinițiator (Anexa 8).
4.2. Cod de identificare a sesiunii de licitație – Cod alfanumeric alocat fiecărei sesiuni de licitație, prin care aceasta poate fi identificată pe POCB.
4.3. Cod de identificare pe Piaţa Organizata a Contractelor Bilaterale – Cod alfanumeric alocat de către OPEE fiecărui Participant la POCB.
4.4. Coinițiator (participant coinițiator/ofertant coinițiator) - participant la POCB care transmite o ofertă coinițiatoare aferentă unei oferte inițiatoare publicate, conform prevederilor art. 7.1.5.
4.5. Comisie de licitaţie – Comisie constituită prin Decizia emisă de către Reprezentantul legal al OPEE de numire a reprezentanților OPEE care pot fi membri ai acesteia, în vederea organizării și desfășurării sesiunilor de licitație pe POCB, precum și a întocmirii documentelor aferente acestora. Comisia de licitație este alcătuită din reprezentanți ai OPEE
4.6. Confirmare de tranzacţie – Document emis de OPEE, care confirmă o tranzacţie încheiată pe POCB.
4.7. Garanția financiară de participare la licitație – Este constituită, la alegerea participantului, prin colateral în numerar depus în contul indicat de OPEE și/sau garanție de plată constituită în favoarea OPEE de către participantul inițiator/coinițiator/respondent pentru fiecare sesiune de licitație la care acesta dorește să participe, destinată celorlalți participanți la piață implicați în sesiunea de licitație pentru care acestea au fost constituite sau a OPEE, după caz, în cazul retragerii ofertei inițiatoare/coinițiatoare/de răspuns sau refuzului semnării contractului atribuit în cadrul sesiunii de licitație de către oricare dintre părți. Cuantumul acestor garanții este calculat de către fiecare participant ca reprezentând 0,5% din valoarea ofertei proprii. Pentru a acorda dreptul de a participa cu oferte inițiatoare/coinițiatoare/de răspuns, OPEE verifică dacă garanțiile de participare la licitație constituite reprezintă minim 0,5% din valoarea ofertei transmise pentru care aceștia doresc să participe la sesiunea de licitație și dacă perioada de valabilitate a acestora depășește cu minim cinci (5) ZL data licitației, în cazul în care inițiatorul optează pentru constituirea garanției de participare la licitație.
4.8. Garanția de plată - Scrisoare de garanție bancară prin care banca emitentă se obligă ca, la prima cerere să plătească în favoarea beneficiarului garanției, respectiv OPEE în calitate de Operator al POCB orice sumă datorată până la concurența unei sume maxime stabilită de către ordonatorul garanției. Aceasta este emisă pentru o perioadă limitată de timp conform prevederilor  art. 4.7.;
4.9. Inițiator (participant inițiator/ofertant inițiator) – participant la POCB care transmite OPEE o ofertă inițiatoare conform  prevederilor art. 7.1.4
4.10. Intervalul de decontare – O perioada de timp egală cu  o oră.
4.11. Marca de timp - identificator care asociază unei oferte momentul exact de primire a acesteia: ziua, ora, minutul şi secunda;
4.12. Ora de închidere a perioadei de ofertare – Ora până la care ofertele coinițiatoare/ modificare a prețului/de răspuns pe POCB pot fi transmise către OPEE conform programului specificat pentru fiecare etapă în Anunțul de organizare a sesiunii de licitație și a Programului de primire a ofertelor inițiatoare publicat pe pagina web a OPEE.
4.13. Perioada de livrare – Intervalul de timp pe parcursul căruia este livrată/transferată energia electrică contractată.
4.14. Preţ de închidere – Preţul stabilit în timpul sesiunii de licitație, rezultat din echilibrul cererii şi al ofertei, conform prevederilor din prezenta Procedură, acceptat ferm de către părţile ce au încheiat tranzacţia. Acest preț nu include TVA, fiind stabilit în MDL cu 2 (două) zecimale.
4.15. Respondent – participant la POCB care transmite o ofertă de răspuns la ofertă/ofertele inițiatoare și/sau coinițiatoare publicate, conform cu prevederile art. 7.1.6.
4.16. Sistemul de tranzacționare - aplicația informatică utilizată pentru prelucrarea și centralizarea datelor aferente sesiunii de tranzacționare, prin intermediul căreia se stabilesc curba agregată a ofertelor de vânzare (curba ofertei), rezultată din combinarea tuturor ofertelor de vânzare, ordonate în ordine crescătoare a prețurilor, cu luarea în considerare a mărcii temporale pentru ofertele având același preț, curba agregată a ofertelor de cumpărare (curba cererii), rezultată din combinarea tuturor ofertelor de cumpărare, ordonate în ordine descrescătoare a prețurilor, cu luarea în considerare a mărcii temporale pentru ofertele având același preț, prin intermediul căreia se stabilește prețul de închidere al sesiunii de tranzacționare.
4.17. Tranzacţionarea parţială - Tranzacţionarea unor tranşe de putere constantă mai mică decât puterea solicitată, cu păstrarea profilului de livrare propus şi a duratei livrării.
4.18. Zi de tranzacţionare – Zi lucrătoare stabilită prin Anunţul de organizare a sesiunii de licitaţie ca dată a sesiunii de licitaţie.

4.19. Zi lucrătoare – Zi calendaristică, cu excepţia zilelor de sâmbătă, duminică şi a oricărei zile declarate sărbătoare legală sau zi liberă.

4.20. Zi nelucrătoare – Zi de sâmbătă, de duminică şi oricare zi declarată sărbătoare legală sau zi liberă.
5. DOCUMENTE DE REFERINŢĂ

5.1. Legea cu privire la energia electrică Nr. 164/2025, cu modificările şi completările ulterioare; 
5.2. Regulile pieței energiei electrice aprobate prin Hotărârea Consiliului de administrație al ANRE nr. 283/2020, cu modificările și completările ulterioare; 
5.3. Contractul cadru de participare la Piața Organizată a Contractelor Bilaterale;
5.4. Procedura privind înregistrarea, suspendarea și revocarea/retragerea participanţilor la piețele organizate de energie electrică; 
5.5. Metodologia de calculare, aprobare şi aplicare a tarifului reglementat pentru serviciul de operarea pieţei energiei electrice, aprobată prin Hotărârea Consiliului de administrație al ANRE nr. 395/2019, cu modificările și completările ulterioare;
5.6. Hotărârea ANRE privind aprobarea tarifului reglementat pentru serviciul de operare al pieței prestat de către „Operatorul Pieței de Energie M” S.R.L., în vigoare.
6. CONDIŢII GENERALE PRIVIND FUNCŢIONAREA POCB
6.1. Participarea pe POCB este voluntară.

6.2. Tranzacționarea pe POCB se realizează în conformitate cu prevederile Documentelor de referință menționate în capitolul 5 și ale prezentei Proceduri, care sunt aprobate și/sau modificate în conformitate cu cerințele actelor normative în vigoare 
6.3. Un participant poate încheia tranzacţii pe POCB individual sau pe baza participării agregate în conformitate cu prevederile prezentei Proceduri.
6.4. În cazul participării agregate, agregatorul este participantul care tranzacţionează energia electrică şi căruia îi revin integral toate responsabilităţile şi drepturile prevăzute în Contractul-cadru de participare la POCB.
6.5. În calitate de OPEE, pentru activitățile și serviciile desfășurate, OPEE percepe tariful reglementat pentru prestarea serviciului de operare al pieței energiei electrice, aprobat de ANRE. Tariful reglementat se aplică fiecărui participant (vânzător și cumpărător) proporțional cu cantitatea de energie electrică efectiv tranzacționată.
7. CADRUL DE ORGANIZARE A SESIUNILOR DE LICITAȚIE
În vederea tranzacționării pentru încheierea contractelor bilaterale de energie electrică, Participantul inițiator transmite la OPEE, împreună cu solicitarea de înaintare, oferta inițiatoare ce urmează a fi publicată precum și, în format electronic, clauzele specifice ale contractului cadru de vânzare-cumpărare a energiei electrice, care se referă doar la termenele de plată şi modalităţile de plată, garanţiile şi penalităţile de natură financiară. Oferta inițiatoare va fi publicată în secțiunea dedicată POCB pe pagina web a OPEE, iar termenele de primire a ofertelor coinițiatoare/modificare a prețului și al celor de răspuns vor fi specificate în anunțul de organizare a sesiunii de licitație referitoare la fiecare ofertă inițiatoare. 
7.1. OFERTELE DE ENERGIE ELECTRICĂ

7.1.1 Oferta de energie electrică inițiatoare, precum și cele coinițiatoare/de răspuns/modificări de preț pentru ofertele inițiatoare/coinițiatoare sunt transmise împreună cu o solicitare de înaintare, în format pdf, pe adresa de e-mail pocb@opem.md.
7.1.2 Ofertele de energie electrică inițiatoare/coinițiatoare/modificare a prețului/de răspuns vor primi marca de timp în ordinea primirii și înregistrării lor la 
OPEE. Ordinea înregistrării este cea corespunzătoare primirii ofertelor prin e-mail. OPEE confirmă expeditorului recepția fiecărei oferte.
7.1.3 Ofertele de energie electrică inițiatoare/coinițiatoare/modificare a prețului/de răspuns propuse pe POCB trebuie să respecte condițiile contractuale stipulate în contractul cadru de vânzare-cumpărare a energiei electrice.

Ofertele de energie electrică pot fi:
7.1.4 OFERTE INIȚIATOARE DE ENERGIE ELECTRICĂ 
7.1.4.1 Ofertele inițiatoare de energie electrică sunt oferte cu caracteristici ferme stabilite în momentul introducerii lor în piaţă, (Anexele 1 și 2) privind durata livrării, respectiv data de începere și data de finalizare a livrării, cantitatea de energie electrică totală oferită spre cumpărare/vânzare precum și puterea medie pe ID /profilul zilnic de livrare, preţul minim solicitat (Pmin), în cazul unei oferte de vânzare, respectiv preţul maxim oferit (Pmax), în cazul unei oferte de cumpărare precum şi următoarele opţiuni:
a) opțiunea dintre tranzacţionarea integrală cu un singur participant şi cea parţială şi/sau cu mai mulţi participanţi a cantităţii ofertate; 

b) opțiunea privind utilizarea unei formule de ajustare a prețului de atribuire a contractului, în funcție de evoluția unui indice bursier public din domeniul energiei electrice, inclusiv formula aferentă;

c) opțiunea privind procentul de variație maximă a puterii pe ID față de valoarea prevăzută în ofertă. 
7.1.4.2 Inițiatorul precizează în formatul ofertei dacă solicită garanție de participare la licitație. În cazul în care solicită garanție de participare la licitație, acesta este obligat să transmită împreună cu oferta inițiatoare dovada constituirii acestei garanții, cu un termen de valabilitate obligatoriu de Z+5 ZL (unde Z este ziua de organizare a licitației), prin transmiterea la OPEE a unei garanții de plată în original, sau, după caz dovada depunerii unui colateral în numerar în contul indicat de OPEE. 

7.1.4.3 Ofertele inițiatoare de energie electrică pot fi de următoarele tipuri:

a) Ofertă de vânzare cu preţ minim (Pmin), publicată în vederea organizării unei sesiuni de licitaţie pentru atribuirea contractului cadru de vânzare-cumpărare propus. Formularul-tip este prezentat în Anexa 1.

b) Ofertă de cumpărare cu preţ maxim (Pmax), publicată în vederea organizării unei sesiuni de licitaţie pentru atribuirea contractului cadru de vânzare-cumpărare propus. Formularul-tip este prezentat în Anexa 2.
7.1.4.4 Fiecare ofertant iniţiator îşi defineşte oferta proprie fermă de vânzare sau cumpărare de energie electrică, respectând următoarele:

a) Ofertele inițiatoare de energie electrică vor preciza durata livrării, respectiv data de începere şi data de finalizare a livrării. Durata livrării trebuie să fie de minim 1 (o) lună calendaristică. 
b) Data de începere a livrării stipulată în contractele aferente ofertelor propuse spre publicare se stabilește de către Participantul inițiator. În vederea aplicării prevederilor referitoare la verificarea contractelor încheiate în conformitate cu rezultatele licitațiilor, data de începere a livrării fizice poate fi cel mai devreme în prima zi calendaristică care urmează după 4 (patru) ZL de la ziua desfășurării   licitaţiei.
c) Profilul zilnic de livrare reprezintă orice perioadă din zi formată din minim 3 (trei) ore succesive de livrare la putere constantă, clar definit ca moment de început şi moment de sfârşit al livrării.

7.1.4.5 Ofertele inițiatoare de energie electrică trebuie să precizeze cantitatea totală (Qc) corespunzătoare unei oferte calculată după cum urmează:

Qc= PC x IDzi x Z
(MWh)
Unde: 

Pc = puterea ofertată pe ID  (MW);
IDzi = numărul de ID dintr-o zi conform profilului de livrare specificat;
Z = numărul total de zile pe parcursul cărora va fi livrată puterea ofertată pe ID.
7.1.4.6 Ofertele inițiatoare de energie electrică trebuie să precizeze puterea pe ID și profilul zilnic de livrare, prin alegerea uneia din următoarele opțiuni:

a) livrare în bandă la putere constantă;

b) livrare la putere constantă, la ore de vârf de sarcină;

c) livrare la putere constantă, la ore de gol de sarcină;
Profilurile zilnice de livrare aplicabile în vederea ofertării sunt verificate de către OPEE și publicate pe pagina web a acestuia.
7.1.4.7 Preţul propus prin oferta inițiatoare este exprimat în MDL/MWh și în funcție de sensul ofertei inițiatoare este:
a) Preț minim (Pmin) - în cazul licitaţiilor organizate pentru oferte de vânzare publicate. Prețul ofertat se exprimă în MDL/MWh, cu 2 (două) zecimale.
b) Preț maxim (Pmax) - în cazul licitaţiilor organizate pentru oferte de cumpărare publicate. Prețul ofertat se exprimă în MDL/MWh, cu 2 (două) zecimale.
7.1.4.8 Preţul propus prin oferta inițiatoare nu include TVA.
7.1.4.9 Ofertele inițiatoare de energie electrică vor preciza opţiunea privind tranzacţionarea, și anume:

a) integrală, cu un singur participant câștigător, a întregii puteri ofertate;
b) parţială, cu unul sau cu mai mulţi participanţi câștigători, a puterii pe ID ofertate. Tranzacționarea parțială implică păstrarea profilului de livrare propus şi a duratei livrării. Pentru oferte inițiatoare care conțin puteri pe ID mai mari de 10 MW (cu o precizie de trei zecimale),  este permisă doar opţiunea de tranzacţionare parţială, cu unul sau cu mai mulţi participanţi câștigători. Alegerea opțiunii de tranzacționare parțială cu mai mulți participanți câștigători nu exclude posibilitatea tranzacționării integrale cu un singur participant câștigător, dacă așa rezultă în urma aplicării regulilor de corelare.
7.1.4.10 Ofertele inițiatoare de energie electrică pot preciza opţiunea privind utilizarea unei formule de ajustare a prețului de atribuire a contractului/contractelor (preţul de închidere a licitaţiei). Formula de ajustare a prețului va conține ca singură variabilă evoluţia unui indice bursier public din domeniul energiei electrice, care se specifică clar în cadrul anexelor contractului şi este acceptată de către părţi prin semnarea contractului. Formula de ajustare a preţului se aplică lunar, începând cu prima zi de livrare. În cazul atribuirii unei oferte inițiatoare cu formula de ajustare a preţului, acceptarea de către respondent a opțiunii se consemnează de către părţi la semnarea contractului și constituie angajament ferm privind condițiile de derulare a contractului.
7.1.4.11 Ofertele inițiatoare de energie electrică pot preciza opţiunea privind  procentul de variaţie maximă a puterii pe ID faţă de valoarea prevăzută în ofertă. Procentul maxim de variație a puterii pe ID față de valoarea prevăzută în ofertă, nu poate depăşi 25%. Procentul maxim de variație a puterii pe ID se specifică clar în cadrul anexelor contractului. În cazul atribuirii unei oferte inițiatoare cu opțiune de variație a puterii pe ID, acceptarea de către respondent a opțiunii se consemnează de către părţi la semnarea contractului și constituie angajament ferm privind condițiile de derulare a contractului. Acceptarea opțiunii de variație implică asumarea responsabilității pentru echilibrare conform RPEE.
7.1.4.12 Valoarea ofertei iniţiatoare poate fi estimată utilizându-se formula:

Unde: 
Valof= Valoarea ofertei iniţiatoare (MDL)

Qc = Cantitatea totală de energie electrică (MWh)



Pof= Preţul ofertat (MDL/MWh)

7.1.4.13 Dacă în urma verificării de către OPEE, se va constata neconformitatea ofertei inițiatoare transmise spre publicare cu cerințele prezentei Proceduri, aceasta va fi respinsă și publicată pe pagina web a OPEE în lista ofertelor respinse/neconforme și motivul pentru care a fost respinsă. În cazul respingerii ofertei inițiatoare OPEE va informa, prin e-mail, inițiatorul privind respingerea ofertei și motivul pentru care aceasta a fost respinsă.
7.1.5 OFERTE COINIȚIATOARE DE ENERGIE ELECTRICĂ
7.1.5.1 Ofertele coinițiatoare de energie electrică sunt de acelaşi tip cu oferta inițiatoare pentru care se organizează sesiunea de licitaţie. Ofertele coinițiatoare de energie electrică pot fi de două categorii:

a) Ofertă coinițiatoare de vânzare cu preţ minim (Pmin) la oferta de vânzare (codul ofertei din anunţ), publicată împreună cu oferta inițiatoare de vânzare pentru atribuirea contractului de vânzare-cumpărare propus prin oferta inițiatoare. Formularul-tip este prezentat în Anexa 3.
b) Ofertă coinițiatoare de cumpărare cu preţ maxim (Pmax) la oferta de cumpărare (codul ofertei din anunţ) publicată împreună cu oferta inițiatoare de cumpărare pentru atribuirea contractului de vânzare-cumpărare propus prin oferta inițiatoare. Formularul-tip este prezentat în Anexa 4.
7.1.5.2 Ofertele coinițiatoare de energie electrică vor preciza aceeaşi cantitate de energie electrică, acelaşi profil zilnic de livrare şi aceeaşi durată a livrării, aceeaşi opţiune privind tranzacţionarea integrală/parţială, același sens, de vânzare sau de cumpărare, aceeași opţiune privind utilizarea unei formule de ajustare a prețului, aceeași opțiune privind procentul de variaţie maximă a puterii pe ID cu a ofertei iniţiatoare publicată şi implică aderarea la acelaşi contract cu aceasta. 
7.1.5.3 Preţul propus prin oferta coinițiatoare este exprimat în MDL/MWh, cu 2 (două) zecimale.
7.1.5.4 În urma verificării de către OPEE a ofertelor coinițiatoare transmise spre publicare și constatarea neconformității cu cerințele prezentei Proceduri, acestea vor fi respinse și publicate pe pagina web a OPEE în lista ofertelor respinse/ neconforme împreună cu motivul pentru care au fost respinse. În cazul respingerii ofertei coinițiatoare OPEE va informa, prin e-mail, coinițiatorul privind respingerea ofertei și motivul pentru care aceasta a fost respinsă.
7.1.6 OFERTE DE RĂSPUNS DE ENERGIE ELECTRICĂ

Ofertele de răspuns de energie electrică pot fi de următoarele tipuri:

7.1.6.1. Ofertă de vânzare - răspuns la oferta de cumpărare (codul ofertei din anunţ) lansată ca răspuns la o ofertă de cumpărare inițiatoare publicată. Formularul-tip este prezentat în Anexa 6.
7.1.6.2. Ofertă de cumpărare - răspuns la oferta de vânzare (codul ofertei din anunţ) lansată ca răspuns la o ofertă de vânzare inițiatoare publicată. Formularul-tip este prezentat în Anexa 7.
7.1.6.3. Ofertele de răspuns sunt oferte ferme care răspund cerinţelor unei oferte iniţiatoare și/sau coinițiatoare (dacă este cazul) publicate și conţin cantitatea oferită, preţul-limită acceptat și opțiunea privind tranzacționarea. 
7.1.6.4. Ofertele de răspuns vor preciza opţiunea privind tranzacţionarea:

a) integrală, caz în care se va tranzacţiona doar toată cantitatea ofertată;

b) parţială, caz în care se va putea tranzacţiona cel mult cantitatea ofertată.
7.1.6.5. Dacă în urma verificării de către OPEE a ofertelor de răspuns, transmise spre tranzacționare, se constată neconformitatea acestora cu cerințele prezentei Proceduri, ele vor fi respinse și după încheierea sesiunii de licitație pentru care aceste oferte au fost depuse vor fi publicate pe pagina web a 
a OPEE în lista ofertelor respinse/neconforme împreună cu motivul pentru care au fost respinse. În cazul respingerii ofertei de răspuns OPEE va informa, prin e-mail, respondentul privind respingerea ofertei și motivul pentru care a fost respinsă aceasta.
7.2. CONTRACTUL CADRU DE VÂNZARE-CUMPĂRARE A ENERGIEI ELECTRICE
7.2.1. Pentru a face posibilă comercializarea energiei electrice pe POCB, părților desemnate prin tranzacția confirmată de OPEE, urmare a închiderii unei sesiuni de licitație, le revine obligația semnării contractului conform cu contractul-cadru de vânzare-cumpărare a energie electrice aplicabil pe POCB și cu rezultatul sesiunii de licitație notificat de OPEE prin Confirmarea de tranzacție (Anexa 10).

7.2.2. Contractul cadru de vânzare-cumpărare a energiei electrice publicat pe pagina web a OPEE pentru POCB are structură şi prevederi fixe, care nu pot fi modificate și trebuie acceptate de toţi participanţii înregistraţi la POCB, precum și anexe care conțin prevederi pentru clauzele care pot fi propuse de inițiatori conform condițiilor proprii specifice. Participanții inițiatori vor transmite la OPEE în vederea publicării, doar anexele contractului propuse conform condițiilor proprii specifice și care se pot referi exclusiv la termene şi modalităţi de plată, garanţii şi penalităţi, specificând propriile condiţii, în format ”pdf”, pe adresa de e-mail pocb@opem.md.
7.2.3. Contractul cadru de vânzare cumpărare a energiei electrice nu prevede posibilitatea:

7.2.3.1. rezoluțiunii unilaterale; 
7.2.3.2. modificării puterii pe ID şi a cantității totale sau a profilului de livrare zilnică altfel decât conform condițiilor stabilite la momentul încheierii tranzacţiei urmare aplicării opţiunii privind procentul de variaţie maximă a puterii pe ID faţă de valoarea contractată conform rezultatului sesiunii de licitație, procent care a fost prevăzut în contract la momentul semnării acestuia;

7.2.3.3. modificării preţului, cu excepția modificării urmare aplicării formulei de ajustare a prețului care a fost prevăzută în contract la momentul semnării acestuia.
7.2.4. Condiţiile specifice, care se referă exclusiv la termene şi modalităţi de plată, garanţii şi penalităţi, odată ce au fost asumate de ambele părţi prin semnarea contractului în forma publicată, nu se pot modifica pe parcursul derulării contractului, prin înţelegerea părţilor. Dacă însă contractul propus de iniţiator conţine mai multe variante de plată/garantare, clare şi cunoscute de toate părţile interesate înainte de încheierea tranzacţiei şi dacă în acest contract publicat odată cu oferta este precizată posibilitatea ca partenerul contractual să solicite schimbarea, pe parcursul derulării contractului, a modalităţii de plată/garantare cu una din variantele propuse iniţial, aceasta se poate face cu acordul părţilor.  

7.2.5.  În cazul rezilierii unui contract încheiat pe POCB, partea din cauza căreia se produce rezilierea plăteşte părţii care nu este în culpă o sumă compensatorie așa cum este precizată în contractul cadru de vânzare-cumpărare a energiei electrice pe POCB în Anexa 7- Penalități și daune, în forma propusă de participantul inițiator.
7.2.6. OPEE va face public textul contractului cadru de vânzare-cumpărare a energiei electrice și a anexelor cu clauzele specifice propuse aferente ofertei inițiatoare ce urmează a fi tranzacţionată şi denumirea Participantului la POCB care o înaintează.
7.2.7. Participanţii înregistraţi la POCB și care intenţionează să participe efectiv la sesiunile de licitaţie cu oferte coiniţiatoare/de răspuns la ofertele publicate au obligaţia să verifice cerinţele stipulate prin clauzele anexelor la contractul de vânzare-cumpărare a energiei electrice aplicabil pe POCB, propuse împreună cu ofertele supuse licitaţiei şi să participe la licitaţie numai pentru acele oferte pentru care contractul de vânzare/cumpărare aferent corespunde cerinţelor lor tehnico-economice.
7.2.8. Participantul înregistrat în calitate de agregator își asumă prevederile contractului semnat în conformitate cu prevederile contractului-cadru de vânzare-cumpărare a energiei electrice aplicabil pe POCB și cu rezultatul tranzacției încheiate de acesta, pentru cantitatea de energie electrică aferentă participării în cadrul ofertei tranzacționate.
7.2.9. În cazul ȋn care participanții la POCB care au încheiat tranzacții în cadrul unei sesiuni de licitație refuză ȋncheierea contractului de vânzare-cumpărare a energiei electrice conform tranzacțiilor încheiate și comunicate de OPEE, aceștia au obligația să plătească penalitățile aferente, prevăzute de prezenta Procedură. În cazul în care inițiatorul a optat pentru constituirea de garanții financiare de participare la licitație, acestea vor fi executate integral în favoarea OPEE, conform cu prevederile prezentei proceduri.
7.3. PENALITĂȚI

7.3.1. În cazul în care inițiatorul nu a optat pentru constituirea de garanții financiare de participare la licitație, în cazul retragerii ofertei sale inițiatoare sau coinițiatoare după publicarea pe pagina web a OPEE sau a ofertei sale de modificare a prețului sau de răspuns, participantul în cauză plătește OPEE o sumă penalizatoare, în proporție de 0,5% din valoarea ofertei proprii. Valoarea ofertei/ contractului se determină conform art. 7.1.4.12 (Val_of = Q_c × P_of), la prețul ofertei stabilit la momentul depunerii acesteia. OPEE asigură virarea contravalorii penalității după cum urmează:
7.3.1.1. În mod egal participanților: inițiator/coinițiatori/respondenți, în cazul în care pentru sesiunea de licitație au fost depuse alte oferte, în afara celei retrase;

7.3.1.2. În favoarea OPEE, în cazul în care pentru sesiunea de licitație nu au fost depuse alte oferte, în afara celei retrase.

7.3.2. În cazul refuzului încheierii contractului de către ambele părți sau a prezentării unui contract neconform în urma sesiunii de licitație, participanții în cauză plătesc fiecare către OPEE o sumă penalizatoare, în proporție de 0,5% din valoarea contractului, acesta asigurând virarea contravalorii penalității după cum urmează: 
7.3.2.1. În mod egal celorlalți participanți care au avut oferte valide inițiatoare/ coinițiatoare/de răspuns pentru sesiunea de licitație respectivă;
7.3.2.2. În favoarea OPEE, în cazul în care în sesiunea de licitație respectivă nu au existat alte oferte valide în afara celor care au determinat tranzacția.
7.3.3. În cazul refuzului semnării contractului de vânzare-cumpărare a energiei electrice așa cum este menționat la art. 7.2.1 de către o singură parte, participantul în cauză plătește către OPEE o sumă penalizatoare în proporție de 0,5% din valoarea contractului, acesta asigurând virarea contravalorii penalității în favoarea participantului cu care a încheiat tranzacția și ar fi trebuit să încheie contractul. 
7.3.4. Un participant poate refuza semnarea contractului fără aplicarea vreunei măsuri penalizatoare în cazul în care, în termen de 3 (trei) ZL din data organizării licitației, acesta prezintă OPEE documente din care să rezulte că partenerul de contract face parte dintr-o listă de persoane fizice/juridice cu care este interzisă, prin reglementări naţionale/ale UE, derularea de activităţi comerciale în domeniul energiei.

7.3.5. Retragerea ofertei inițiatoare/coinițiatoare/modificare preț/de răspuns, precum și refuzul încheierii contractului în urma sesiunii de licitație sau prezentarea unui contract neconform constituie abatere de la regulile de tranzacționare și va fi înregistrată în Registrul de penalități și abateri.

7.3.6. În cazul constatării unei abateri, OPEE suspendă participantul de la tranzacționare. Suspendarea se aplică pentru o perioadă care se termină la 10 (zece) zile calendaristice după data încasării sumei penalizatoare în contul OPEE.
7.3.7. În cazul în care un participant este suspendat de la POCB, acesta nu va mai putea depune oferte inițiatoare/coinițiatoare/de răspuns până când nu este ridicată suspendarea acestuia. 

7.3.8. În cazul în care participantul care este suspendat are oferte inițiatoare/ coinițiatoare/modificare de preț/de răspuns pentru o altă sesiune de licitație, publicate pe pagina web a OPEE, acestea vor fi anulate, specificându-se motivul anulării.
7.3.9. Toate comisioanele bancare aferente plății sumei penalizatoare către OPEE sunt suportate de către participantul la POCB care efectuează plata.

7.4. EXECUTAREA GARANȚIILOR DE PARTICIPARE LA LICITAȚII 

7.4.1. În cazul în care inițiatorul a optat pentru constituirea de garanții financiare de participare la licitație, în cazul retragerii ofertei sale inițiatoare sau coinițiatoare după publicarea pe pagina web a OPEE sau a ofertei sale de modificare a prețului sau de răspuns, aceasta va fi executată integral în favoarea OPEE, în proporție de 0,5% din valoarea ofertei proprii. Valoarea ofertei/ contractului se determină conform art. 7.1.4.12 (Val_of = Q_c × P_of), la prețul ofertei stabilit la momentul depunerii acesteia. OPEE asigură virarea contravalorii garanției după cum urmează:
7.4.1.1. În mod egal participanților: inițiator/coinițiatori/respondenți, în cazul în care pentru sesiunea de licitație au fost depuse alte oferte, în afara celei retrase;

7.4.1.2. În favoarea OPEE, în cazul în care pentru sesiunea de licitație nu au fost depuse alte oferte, în afara celei retrase.

7.4.2. În cazul refuzului încheierii contractului de către ambele părți sau a prezentării unui contract neconform în urma sesiunii de licitație, acestea vor fi executate integral în favoarea OPEE, în proporție de 0,5% din valoarea ofertei, acesta asigurând virarea contravalorii garanției după cum urmează: 

7.4.2.1. În mod egal celorlalți participanți care au avut oferte valide inițiatoare/ coinițiatoare/de răspuns pentru sesiunea de licitație respectivă;
7.4.2.2. În favoarea OPEE, în cazul în care în sesiunea de licitație respectivă nu au existat alte oferte valide în afara celor care au determinat tranzacția.
7.4.3. În cazul refuzului semnării contractului de vânzare-cumpărare a energiei electrice așa cum este menționat la art. 7.2.1 de către o singură parte, garanția de participare la licitație a acestuia va fi executată integral în favoarea OPEE în proporție de 0,5% din valoarea ofertei, acesta asigurând virarea contravalorii garanției în favoarea participantului cu care ar fi trebuit să se încheie contractul. 

7.4.4. Participantul poate refuza semnarea contractului fără aplicarea măsurilor penalizatoare numai dacă, în termen de cel mult 3 (trei) ZL, de la data organizării licitației acesta prezintă OPEE documente concludente din care să rezulte că încheierea sau executarea contractului cu contrapartea desemnată ar încălca legislația aplicabilă, regimul sancțiunilor, restricțiile privind prevenirea și combaterea spălării banilor și finanțării terorismului, reglementările ANRE sau alte interdicții imperative aplicabile în Republica Moldova.

7.4.5. Retragerea ofertei inițiatoare/coinițiatoare/modificare preț/de răspuns, precum și refuzul încheierii contractului în urma sesiunii de licitație sau prezentarea unui contract neconform constituie abatere de la regulile de tranzacționare și va fi înregistrată în Registrul de penalități și abateri.
7.4.6. În cazul constatării unei abateri, OPEE suspendă participantul de la tranzacționare. Suspendarea se aplică pentru o perioadă care se termină la 10 (zece) zile calendaristice din momentul consemnării acesteia.

7.4.7. În cazul în care un participant este suspendat de la POCB, acesta nu va mai putea depune oferte inițiatoare/coinițiatoare/de răspuns până când nu este ridicată suspendarea acestuia. 

7.4.8. În cazul în care participantul care este suspendat are oferte inițiatoare/ coinițiatoare/modificare de preț/de răspuns pentru o altă sesiune de licitație, publicate pe pagina web a OPEE, acestea vor fi anulate, specificându-se motivul anulării.
  ORGANIZAREA ȘI DESFĂȘURAREA SESIUNILOR DE LICITAŢIE

7.5.   INIŢIEREA SESIUNILOR DE LICITAŢIE
7.5.1. Fiecare participant la POCB poate transmite la OPEE oferta inițiatoare proprie, conform Anexei 1 sau Anexei 2, împreună cu anexele la contractul cadru de vânzare-cumpărare a energiei electrice, cu clauzele specifice referitoare exclusiv la termene şi modalităţi de plată, garanţii şi penalităţi, specificând propriile condiţii, conform programului de primire a ofertelor inițiatoare publicat pe pagina web a OPEE, în secțiunea dedicată POCB. 
7.5.2. Ofertele iniţiatoare transmise fără anexele la contractul cadru de vânzare-cumpărare a energiei electrice, până la încheierea programului de primiri oferte din ziua respectivă, vor fi publicate ca oferte neconforme, cu informarea ulterioară a inițiatorului.
7.5.3. În cazul în care participații la piață iau în considerare retransmiterea anexelor contractului cadru de vânzare-cumpărare a energiei electrice care însoțesc o ofertă inițiatoare conformă cu criteriile de validare enunțate, o pot face respectând programul de primiri oferte a zilei în care a fost transmisă oferta. În cazul în care anexele contractului cadru de vânzare-cumpărare a energiei electrice sunt retransmise în afara programului de primiri oferte a zilei în care a fost transmisă oferta, acestea nu vor fi acceptate, fiind publicate cele transmise inițial împreună cu oferta inițiatoare transmisă. În cazul în care inițiatorul dorește poate solicita amânarea publicării pentru ziua următoare.
7.5.4. După primirea ofertei inițiatoare şi a anexelor cu clauzele specifice, care îndeplinesc condiţiile precizate în RPEE și în prezenta Procedură și sunt validate, OPEE întocmește Anunțul de organizare a sesiunii de licitație în care se precizează Codul de identificare a sesiunii de licitație, data licitaţiei, ora organizării sesiunii de licitație, termenul limită de transmitere a ofertelor coinițiatoare, termenul limită de transmitere a ofertelor de răspuns precum şi termenul limită de modificare a prețului de către inițiator/coinițiatori.

7.5.5. Anunțul de organizare a sesiunii de licitație și oferta propusă pentru a fi supusă licitaţiei împreună cu anexele la contractul de vânzare-cumpărare, inclusiv identitatea inițiatorului, sunt publicate pe pagina web a OPEE, în secțiunea dedicată POCB, în prima ZL imediat următoare înregistrării ofertei inițiatoare la OPEE, pentru o perioadă de minim 4 (patru) ZL (inclusiv ziua publicării ofertei şi exclusiv data licitaţiei).

7.5.6. Participanţii la POCB interesaţi transmit oferte coinițiatoare în formatul prezentat în Anexa 3 sau Anexa 4, conform termenului precizat în anunțul de organizare a sesiunii de licitație, respectiv cel mai târziu în prima ZL care urmează zilei de publicare a ofertei inițiatoare, până la ora precizată în anunțul de publicare al sesiunii de licitație.
7.5.7. OPEE verifică corectitudinea și conformitatea fiecărei oferte coinițiatoare și o publică după validarea acesteia, inclusiv identitatea fiecărui participant care a depus-o și va indica dacă oferta este propusă în calitate de agregator sau în nume propriu.
7.5.8. După expirarea termenului de primire a ofertelor coinițiatoare, participanţii care au înaintat oferte inițiatoare și coinițiatoare pot modifica o singură dată preţul ofertei proprii, doar în sensul facilitării încheierii de tranzacţii, şi anume în creştere, în cazul ofertelor de cumpărare, respectiv în scădere, în cazul ofertelor de vânzare, şi nu cu mai mult de 5% faţă de oferta iniţiatoare/coiniţiatoare cu cel mai bun preţ.
7.5.9. Aceste modificări nu sunt dezvăluite altor participanţi sau publicului înainte de deschiderea sesiunii de tranzacţionare. Oferta modificată, realizată în formatul prezentat în Anexa 5 se transmite la OPEE cel târziu în ZL anterioară celei programate pentru desfășurarea sesiunii de licitație, programarea permițând pentru această etapă nu mai puțin de 2 (două) ZL după termenul limită de depunere a ofertelor coinițiatoare inițiale. În cazul în care inițiatorul sau coinițiatorul își modifică prețul ofertei proprii, noua ofertă primește o altă marcă de timp.
7.6.   RETRAGEREA OFERTELOR ŞI ANULAREA SESIUNILOR DE LICITAŢIE
7.6.1. Participanţii care au înaintat oferte inițiatoare/coinițiatoare în vederea publicării lor şi organizării de sesiuni de licitaţie își pot retrage ofertele proprii până cel târziu cu 
10 minute înainte de ora de începere a sesiunii de licitație, cu asumarea prevederilor RPEE și ale prezentei Proceduri, referitoare la plata penalității (dacă inițiatorul nu a optat pentru constituirea garanției de participare la licitație) sau executarea garanției de participare la licitație (dacă inițiatorul a optat pentru constituirea garanției de participare la licitație), în cazul retragerii ofertei inițiatoare/coinițiatoare.
7.6.2. Participanţii care au transmis oferte de răspuns față de oferta publicată îşi pot retrage ofertele proprii până cel târziu cu 10 minute înainte de ora de începere a sesiunii de licitație, cu asumarea prevederilor RPEE și ale prezentei Proceduri, referitoare la plata penalității în cazul retragerii ofertei de răspuns.

7.6.3. Retragerea ofertelor se face prin depunerea/transmiterea unei solicitări în acest sens înregistrată la OPEE în termenele precizate la 7.6.1. și 7.6.2.

7.6.4. În cazul în care pentru o sesiune de licitație nu au fost depuse oferte de răspuns conform termenului precizat în Anunţul de organizare a licitaţiei, OPEE informează reprezentanţii Participanților la POCB care au depus oferte inițiatoare/coinițiatoare, declară sesiunea de licitaţie anulată, urmare a faptului că nu au fost depuse oferte de răspuns şi publică pe pagina web a OPEE anunţul de anulare.
7.6.5. Participanţii care au înaintat oferte inițiatoare/coinițiatoare în vederea publicării lor şi organizării sesiunii de licitaţie își pot retrage ofertele proprii, fără a li se aplica prevederile referitoare la penalitățile din prezenta procedură, dacă au solicitat retragerea înainte de publicarea pe pagina web a OPEE a ofertelor inițiatoare/coinițiatoare respective.
7.7. ÎNSCRIEREA LA LICITAȚII A OFERTELOR DE RĂSPUNS ŞI DESFĂŞURAREA SESIUNII DE LICITAȚIE
7.7.1. Participanții la POCB care înaintează oferte trebuie să desemneze cel puțin o persoană care are drept de reprezentare în licitaţii şi/sau de retragere a ofertelor depuse, cu caracter de reprezentare general sau pentru fiecare ofertă/licitație în parte, menționând-se la momentul înregistrării sau prin solicitarea de înaintare a ofertelor.
7.7.2. Ofertele formulate ca răspuns la ofertele inițiatoare/coinițiatoare publicate sunt oferte cu caracteristici ferme, care nu pot fi anulate sau modificate pe parcursul derulării licitaţiei, care trebuie să respecte întocmai cerinţele precizate în oferta inițiatoare și/sau coinițiatoare (dacă este cazul) de energie electrică, față de care au fost formulate şi transmise la OPEE în formatul prezentat în Anexa 6 sau în Anexa 7 la prezenta Procedură.
7.7.3. Transmiterea ofertelor de răspuns se face până cel mai târziu cu 1 (una) ZL înainte de ziua programată pentru desfășurarea sesiunii de licitație până la ora precizată în anunțul de publicare al ofertei inițiatoare.

7.7.4. O ofertă de răspuns validă este asumată prin semnătură de către participantul la POCB și conține următoarele informații:

a) Codul de identificare al sesiunii de licitaţie;
b) Opțiunea de tranzacționare integrală sau parțială a puterii pe ID din oferta -proprie;

c) Cantitatea de energie electrică corespunzătoare ofertei inițiatoare, dacă aceasta a avut opțiunea de tranzacționare integrală sau altă cantitate, dacă inițiatorul a optat pentru tranzacţionarea parţială;
d) Cantitatea de energie electrică din oferta de răspuns care nu poate depăși suma dintre cantitatea precizată prin oferta inițiatoare și cantitatea/cantităţile din oferta/ofertele coinițiatoare publicate pentru sesiunea de licitație respectivă la momentul recepționării de către OPEE a ofertei de răspuns, conform mărcii de timp înregistrate;

e) Preţul maxim de cumpărare, în cazul licitaţiilor pentru oferte de vânzare cu preţ minim; 

f) Preţul minim de vânzare, în cazul licitaţiilor pentru oferte de cumpărare cu preţ maxim.

7.7.5. Participanţii la POCB pot depune câte o singură ofertă de vânzare/cumpărare de răspuns pentru fiecare sesiune de licitație organizată aferentă ofertelor inițiatoare/ coinițiatoare publicate.

7.7.6. Ofertele formulate ca răspuns la ofertele publicate sunt verificate de către Comisia de licitaţie la momentul primirii și înregistrării lor la OPEE, cu marca de timp, în ordinea primirii și înregistrării lor.
7.7.7. În ziua anterioară celei programate pentru sesiunea de licitație, Comisia de licitație introduce în sistemul de tranzacționare cantitatea și prețul aferente ofertei/ofertelor inițiatoare/coinițiatoare conform ultimei variante a fiecăreia, în cazul în care au modificat prețul,  înregistrate de către OPEE, inclusiv marca de timp.
7.7.8. În ziua anterioară celei programate pentru sesiunea de licitație, Comisia de licitație introduce în sistemul de tranzacționare cantitatea și prețul aferente ofertei/ofertelor de răspuns inclusiv marca de timp corespunzătoare înregistrării fiecăreia de către OPEE.

7.7.9. În cazul ofertelor de vânzare cu același preț, respectiv al celor de cumpărare cu același preț, acestea se ordonează în ordine cronologică, în funcţie de data şi ora la care au fost depuse/transmise/modificate. 
DESFĂȘURAREA SESIUNII DE LICITAŢIE
7.7.10. Sesiunea de licitaţie se desfăşoară la sediul OPEE, în ziua şi la ora stabilite de către OPEE prin Anunţul de organizare a sesiunii de licitaţie. La sesiunea de licitație poate participa câte un reprezentant împuternicit din partea inițiatorului/ coinițiatorului(lor)/ participantului(lor) care a(u) depus oferte de răspuns.
7.7.11. În timpul sesiunii de licitaţie, persoanele admise în sesiunea de licitaţie trebuie să păstreze disciplina impusă de OPEE şi să aibă o atitudine corespunzătoare desfăşurării în bune condiţii a sesiunii de licitaţie: să nu utilizeze telefoanele mobile, aparatele de fotografiat, să aibă o poziţie neutră faţă de procesul de licitaţie și să păstreze liniştea. La orice abatere faţă de cele de mai sus, persoanele în cauză pot fi evacuate din sala în care se desfăşoară sesiunea de licitaţie.

7.7.12. În timpul sesiunii de licitație, Comisia de licitație prezintă ofertele inițiatoare/ coinițiatoare, modificate și ofertele de răspuns cu toate caracteristicile lor (obiect, preț, putere pe ID, marca de timp, opțiunea de tranzacționare), le afişează pentru ca acestea să poată fi vizualizate de către toţi Participanţii la licitaţie și prezintă grafic curbele agregate ale cererii și ofertei.

STABILIREA PREȚULUI DE ÎNCHIDERE ȘI A CANTITĂȚII DE ENERGIE ELECTRICĂ TRANZACȚIONATE
7.7.13. Sistemul de Tranzacţionare stabileşte curba agregată a ofertelor de vânzare (curba ofertei), prin combinarea tuturor ofertelor de vânzare, sortate în ordine crescătoare a preţurilor, considerând marca de timp pentru ofertele cu același preț.
7.7.14. Sistemul de Tranzacţionare stabileşte curba agregată a ofertelor de cumpărare (curba cererii) prin combinarea tuturor ofertelor de cumpărare, sortate în ordine descrescătoare a preţurilor, considerând marca de timp pentru ofertele cu același preț.

7.7.15. Preţul de închidere (denumit în continuare Pinch) al sesiunii de licitație are o singură valoare care se aplică tuturor tranzacțiilor bilaterale încheiate în sesiunea de licitație și se determină ca fiind prețul aflat la intersecţia dintre curba agregată a ofertelor de cumpărare şi curba agregată a ofertelor de vânzare, astfel: 

a) curbele ofertei de vânzare şi a celei de cumpărare sunt rezultate din unirea prin linii verticale a reprezentării ofertelor ordonate în funcţie de preţ şi prin terminarea fiecărei curbe printr-o linie verticală;
b) dacă există un singur punct de intersecţie sau dacă toate punctele de intersecţie au acelaşi preţ, acel preţ este preţul de închidere a licitaţiei;
c) dacă există mai multe puncte de intersecţie, iar acestea au preţuri diferite, preţul de închidere este media aritmetică a preţului minim şi a celui maxim corespunzătoare punctelor de intersecţie.

7.7.16. În determinarea Pinch pot apărea următoarele situaţii:

a) un singur punct de intersecţie:
a.1. Pinch este determinat de curba ofertelor de cumpărare. Ofertele de cumpărare cu preţul cel mai mare vor fi corelate succesiv cu ofertele de vânzare cu preţul cel mai mic la preţul Pinch, iar în cazul ofertelor cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate (

Aceeași regulă de determinare a Pinch se aplică în situațiile când cantitatea totală aferentă curbei agregate a ofertelor de vânzare este mai mică decât cantitatea totală aferentă curbei agregată a ofertelor de cumpărare şi preţul maxim propus din ofertele de vânzare este mai mic decât preţul propus din ofertele de cumpărare. În această situație se prelungește curba agregată a ofertelor de vânzare până la intersecția cu curba agregată a ofertelor de cumpărare, ceea ce conduce la determinarea Pinch  și la secţionarea cantităţii ofertate (

a.2. Pinch este determinat de curba ofertelor de vânzare. Ofertele de vânzare cu preţul cel mai mic vor fi corelate succesiv cu ofertele de cumpărare cu preţul cel mai mare la preţul Pinch, iar în cazul ofertelor cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate (

Aceeași regulă de determinare a Pinch se aplică în situațiile când cantitatea totală aferentă curbei agregate a ofertelor de cumpărare este mai mică decât cantitatea totală aferentă curbei agregată a ofertelor de vânzare şi preţul minim propus din ofertele de cumpărare este mai mare decât preţul propus din ofertele de vânzare. În această situație se prelungește curba agregată a ofertelor de cumpărare până la intersecția celor două, ceea ce conduce la determinarea Pinch și la secţionarea cantităţii ofertate (

b) mai multe puncte de intersecţie pe segment orizontal:
b.1. Ofertele de cumpărare cu preţul cel mai mare vor fi corelate succesiv cu ofertele de vânzare cu preţul cel mai mic la preţul Pinch pentru toată cantitatea de energie electrică tranzacționată (

), iar în cazul ofertelor cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate (

b.2. Ofertele de vânzare cu preţul cel mai mic vor fi corelate succesiv cu ofertele de cumpărare cu preţul cel mai mare la preţul Pinch, iar în cazul ofertelor cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate (

c) mai multe puncte de intersecţie la preţuri diferite – Pinch se stabileşte ca media aritmetică între preţul minim şi cel maxim de intersecție pentru toată cantitatea de energie electrică tranzacționată (

), care corespunde valorii de intersecţie. Ofertele de vânzare cu preţul cel mai mic vor fi corelate succesiv cu ofertele de cumpărare cu preţul cel mai mare la preţul Pinch, pentru cantitatea tranzacționată (

d) preţul minim din oferta de vânzare este mai mare decât preţul maxim din oferta de cumpărare – în acest caz, licitația nu conduce la tranzacţii pe POCB.

7.7.17. Corelarea ofertelor se realizează astfel:

a) succesiv, oferta de vânzare iniţiatoare/coiniţiatoare cu preţul cel mai mic sau, în cazul ofertelor cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate, se corelează cu oferta de cumpărare de răspuns cu preţul cel mai mare şi care este mai mare sau egal cu cel al ofertei iniţiatoare/coiniţiatoare de vânzare sau, în cazul ofertelor de răspuns cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate;

b) succesiv, oferta de cumpărare iniţiatoare/coiniţiatoare cu preţul cel mai mare sau, în cazul ofertelor cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate, se corelează cu oferta de vânzare de răspuns cu preţul cel mai mic şi care este mai mic sau egal cu cel al ofertei iniţiatoare/coiniţiatoare de cumpărare sau, în cazul ofertelor de răspuns cu opţiunea de tranzacţionare parţială, o parte din cantitatea aferentă acestora, dacă intersecţia curbelor cererii şi ofertei conduce la secţionarea cantităţii ofertate;

c) în situaţia în care intersecţia curbelor cererii şi ofertei conduce la tranzacţionarea parţială a unei oferte de răspuns cu opţiunea de tranzacţionare integrală, aceasta este îndepărtată şi înlocuită cu următoarea ofertă cu acelaşi obiect şi anume de vânzare sau de cumpărare, iar procesul se reia cu verificarea respectării condiţiilor corespunzătoare noii oferte.
7.7.18. În maxim 24 ore de la închiderea sesiunii de licitaţie, OPEE transmite pe e-mail Participanţilor la POCB Confirmările de tranzacţie, conform rezultatelor sesiunii de licitaţie.

7.7.19. Confirmările de tranzacție sunt transmise de către OPEE tuturor participanților care încheie câte o tranzacție conform mecanismului de corelare descris anterior și conţin informaţii referitoare la oferta tranzacţionată a participantului căruia i se adresează, prețul de închidere a licitației și numele partenerului de contract (Anexa 10).

7.7.20. În urma desfăşurării sesiunii de licitaţie, Comisia de licitaţie va întocmi o Hotărâre care va cuprinde: numele membrilor Comisiei, denumirea ofertanţilor calificaţi, denumirea ofertanţilor respinşi şi motivele descalificării, preţul de închidere, denumirea Participanților care au încheiat tranzacții, data întocmirii Hotărârii, precum și alte menţiuni considerate relevante de către Comisie.

7.7.21. OPEE va publica pe pagina web proprie rezultatele sesiunilor de licitaţie, precizând părţile contractante pentru fiecare tranzacție, preţul de închidere a licitaţiei, puterea pe ID şi cantitatea totală de energie electrică tranzacţionată pentru fiecare tranzacție, existența condițiilor de actualizare de preț și variație a puterii pe ID, precum şi lista Participanţilor la licitaţie, preţul şi cantitatea aferente fiecărei oferte, inclusiv ale celor netranzacţionate.

7.7.22. Urmare datelor publicate şi/sau celor transmise Participanţilor la licitaţie după încheierea licitaţiei, în termen de 1 (una) ZL de la data primirii confirmării de tranzacție din partea OPEE/publicării rezultatelor sesiunilor de licitaţie pe pagina web a OPEE pot fi formulate contestaţii privind ofertele intrate în licitaţie şi rezultatul licitaţiei. Aceste contestații sunt soluționate în termen de 1 (una) ZL de la data primirii contestației.
7.7.23. Încheierea contractelor pe baza rezultatelor licitațiilor se realizează de către părţi prin semnarea, în termen de maxim 3 (trei) ZL de la data sesiunii de licitație (exclusiv ziua licitației), a contractului bilateral de vânzare-cumpărare a energiei electrice împreună cu anexele privind clauzele specifice publicate odată cu oferta inițiatoare, cu respectarea întocmai a conţinutului şi formei acestora.
7.7.24. Ulterior încheierii contractului de vânzare - cumpărare a energiei electrice, partea care a semnat ultima contractul, dacă părțile nu au stabilit altfel, îl transmite la OPEE.
7.7.25. În situații speciale, confirmate de măsuri adoptate la nivel național, care impun pentru personalul participanților la piață care încheie tranzacții pe această piață condiții de desfășurare a activității urmare cărora aceștia nu pot să-și îndeplinească obligațiile menționate la art. 7.7.23, partea care semnează ultima poate transmite contractul de vânzare-cumpărare a energiei electrice împreună cu anexele privind clauzele specifice publicate odată cu oferta inițiatoare, cu respectarea întocmai a conţinutului şi formei acestora, și a rezultatelor licitațiilor comunicate de OPEE printr-un e-mail, confirmat de ambele părți folosind adrese de e-mail autorizate, notificate în prealabil la OPEE.

Părțile au obligația ca imediat după încetarea situației speciale să transmită electronic contractul menționat semnat de ambele părți.
7.7.26. OPEE verifică conformitatea contractului bilateral de vânzare-cumpărare încheiat de către părți cu contractul cadru de vânzare-cumpărare a energiei electrice și anexele privind clauzele specifice publicate odată cu oferta inițiatoare
7.7.27. În cazul în care OPEE constată că nu sunt respectate întocmai prevederile prezentei Proceduri cu privire la încheierea contractului de vânzare-cumpărare sau dacă se constată erori de redactare a contractului, OPEE notifică oficial părţile contractante în vederea corectării şi retransmiterii contractului în decurs de 2 (două) ZL, iar în caz de refuz sau neîncadrare în termen, OPEE solicită plata sumei penalizatoare de la fiecare participant în culpă/ execută garanția de participare la licitație depusă de fiecare participant în culpă, anunţă public identitatea acestora şi neconformitatea contractului cu prevederile legale, suspendă participanţii în cauză de la tranzacţionare pentru perioada specificată la art. 7.3.6 sau art. 7.4.6, după caz, publică informaţii despre suspendare pe pagina web a OPEE și sesisează ANRE asupra neconformităţilor înregistrate.
7.8. ÎNTRERUPEREA SESIUNII DE LICITAŢIE ŞI RELUAREA ACESTEIA - SITUAŢII SPECIALE

7.8.1.  Sesiunea de licitaţie poate fi întreruptă de către reprezentanţii OPEE autorizaţi în astfel de situaţii, în cazul unui eveniment sau a unui complex de condiţii de natură să împiedice desfăşurarea sesiunii de licitaţie. Aceste evenimente şi condiţii includ, dar nu sunt limitate la nefuncționarea sistemului de tranzacţionare POCB din diverse cauze, cum ar fi: avarii ale sistemului de alimentare cu energie a sistemului de tranzacţionare sau ale unor subsisteme componente (internet, reţea internă).
7.8.2.  În cazul în care sesiunea de tranzacţionare este întreruptă de către reprezentanţii OPEE din cauze tehnice, reluarea tranzacţiilor se realizează de îndată ce condiţiile permit desfăşurarea normală a sesiunii de tranzacţionare.

7.8.3.  Participanţii la POCB sunt anunţaţi în cadrul sesiunii de licitație asupra deciziilor luate în situaţiile speciale enunțate în prezenta Procedură.
8. TRANSPARENȚA SESIUNILOR DE LICITAȚIE
8.1. Reprezentanții persoanelor juridice, alții decât reprezentanții presei, vor avea acces la oricare dintre sesiunile de licitație pe baza documentelor de identitate și a unei cereri din partea instituției pe care o reprezintă, transmisă cu 24 de ore înainte de ora la care are loc sesiunea de licitație, în care se specifică scopul și necesitatea prezenței la sesiunea de licitație. Reprezentanții presei pot avea acces la oricare dintre sesiunile de licitație fără o notificare prealabilă.
8.2. În timpul sesiunii de licitație, persoanele admise la sesiunea de licitație vor păstra disciplina impusă de OPEE și vor avea o atitudine corespunzătoare desfășurării în bune condiții a sesiunii de licitație (nu vor utiliza telefoanele mobile, aparatele de fotografiat, vor avea o poziție neutră față de procesul de licitație, vor păstra liniștea). Încălcarea repetată a disciplinei în timpul sesiunii atrage după sine interdicția persoanei respective de a mai asista la sesiuni de licitație pentru o perioadă de 3 luni.
9. PUBLICAREA INFORMAŢIILOR
9.1. OPEE publică şi actualizează pe pagina web a OPEE următoarele documente:

a) Documentele care reglementează, precum şi documentele tip privind funcţionarea Pieţei organizate a contractelor bilaterale, respectiv: 

i) Prezenta procedură;

ii) Contractul-cadru de participare la POCB;
iii) Contractul bilateral de vânzare-cumpărare a energie electrice aferent POCB;
iv) Modelul ofertei inițiatoare de vânzare cu preţ minim pe POCB (Anexa 1);
v) Modelul ofertei de vânzare coiniţiatoare pe POCB (Anexa 3);
vi) Modelul ofertei de vânzare (răspuns la oferta de cumpărare) pe POCB (Anexa 6).

vii) Modelul ofertei inițiatoare de cumpărare cu preţ maxim pe POCB (Anexa 2);
viii) Modelul ofertei de cumpărare coiniţiatoare pe POCB (Anexa 4);
ix) Modelul ofertei de cumpărare (răspuns la oferta de vânzare) pe POCB (Anexa 7);

x) Model solicitare modificare a prețului pentru o ofertă inițiatoare sau coinițiatoare (Anexa 5).
b) Lista Participanţilor la POCB. Această listă este actualizată în cazul în care este înregistrat un nou Participant la POCB, precum și în cazul în care un Participant se retrage, este suspendat sau este revocat de la POCB (la data la care cazurile menţionate devin efective);
c) Anunţurile de organizare a sesiunilor de licitaţie pe POCB. Anunțurile de organizare a sesiunilor de licitație se vor publica într-o formă centralizată conform 
Anexei 8.
d) Denumirea Participantului care înaintează oferta inițiatoare, oferta de energie electrică şi anexele cu prevederile specifice ale contractul de vânzare/cumpărare propuse de către acesta;
e) Denumirea fiecărui Participant care înaintează o ofertă coinițiatoare și oferta sa  de energie electrică;
f) Anunţul de anulare, în cazul în care pentru o ofertă inițiatoare nu au fost depuse oferte de răspuns conform termenului precizat în Anunţul de organizare a sesiunii de licitaţie;

g) Rezultatele sesiunii de licitaţie, conform 7.6.21; Rezultatele centralizate ale sesiunilor de licitație se vor publica conform Anexei 9. Informaţiile publicate vor fi disponibile pe pagina web a OPEE timp de cel puţin cinci (5) ani.
h) Justificarea întreruperii sesiunii de licitaţie, în cazul în care sesiunea de licitaţie este întreruptă datorită unor situații speciale definite în prezenta Procedură şi precizarea  informaţiilor legate de reluarea sesiunii respective.
i) OPEE nu poate fi trasă la răspundere pentru prejudicii cauzate participanților urmare a unor defecțiuni tehnice ale sistemelor de comunicații, care nu îi sunt imputabile direct, aplicându-se în aceste cazuri procedura de reluare a sesiunii conform art. 7.7.2.
9.2. Informaţiile publicate împreună cu Anunţul de organizare a sesiunii de licitaţie, respectiv ofertele şi contractele propuse de către Participanţii care au iniţiat sesiuni de licitaţie sunt menţinute pe pagina web a OPEE pentru o perioadă de cel puţin cinci (5) ani.
9.3. În cazul în care există contestaţii formulate de către Participanţii la POCB, acestea, precum şi modul lor de soluţionare, de asemenea, se vor comunica părților în cauză.
10. LEGĂTURA CU PARTICIPANŢII LA POCB
10.1.  Schimbul de date şi informaţii cu Participanţii la piaţă se poate realiza în unul din următoarele moduri: fizic, prin e-mail, fiind necesar ca toate mesajele să fie autentificate prin semnătură în format electronic sau olograf.
11.  ALTE PREVEDERI
11.1.  Prevederile prezentei Proceduri sunt completate de drept şi în mod automat cu prevederile documentelor de referinţă precizate în art. 5 al prezentei Proceduri, precum şi cu modificările ulterioare ale acestor documente.
11.2.  Anexele 1 – 12 fac parte integrantă din prezenta procedură.
Anexa 1
Nr. Ieșire Participant...........…..........din data………………

Nr. Intrare OPEM S.R.L..……............din data……………...

OFERTĂ DE VÂNZARE INIȚIATOARE
CU PREȚ MINIM
Către,

OPERATORUL PIEŢEI DE ENERGIE M S.R.L
Republica Moldova, mun. Chișinău, strada Vasile Alecsandri nr. 78
Compania..............................................cu sediul în……........................................,înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director ................................................................................. / sau 
Persoana fizică (nume/prenume), posesor al BI/CI seria ...... nr. ............, eliberat(ă) de ........................ la data de ......................, IDNP: ...................................., 

în nume propriu    / în calitate de agregator      
în conformitate cu prevederile Procedurii POCB, solicit înregistrarea pentru tranzacţionare pe această piață, a următoarei oferte de vânzare pentru a fi notificată ca ofertă inițiatoare:
Cantitatea de energie electrică ……………....……MWh, la o putere constantă de .…... MW pe ID, 
	Profil
	Profil

	Bandă LD (Luni-Duminică, 00:00-24:00 EET/EEST/ora locală)
	[image: image18.png]

	Vârf 1 (Luni-Vineri, 06:00-22:00 EET/EEST/ora locală)
	

	Vârf 2 (Luni-Duminică, 06:00-22:00 EET/EEST/ora locală)
	

	Vârf seară 1(Luni-Vineri, 17:00-21:00 EET/EEST/ora locală)
	

	Vârf seară 2 (Luni-Duminică, 17:00-21:00 EET/EEST/ora locală)
	

	Gol 1(Luni-Vineri, 00:00-06:00 și 22:00-24:00 EET/EEST/ora locală și Sâmbătă-Duminică, 00:00-24:00 EET/EEST/ora locală)
	

	Vârf/Gol liber definit………………………………………………………………………
	


Opțiunea tranzacționării: integrală      parțială    
Opțiunea privind utilizarea unei formule de ajustare a preţului de atribuire a contractului: 
DA      NU    
Opțiunea privind procentul de variaţie maximă a puterii pe ID faţă de valoarea prevăzută în ofertă: DA      NU    
Solicit garanție de participare la licitație DA      NU    
Prețul minim solicitat.…………………MDL/MWh

Perioada de livrare……........(ZZ-LL-AA)- (ZZ-LL-AA)…………
În cazul atribuirii ofertei de vânzare, ne obligăm să încheiem contractul bilateral cu respectarea întocmai a formei şi conţinutului contractului cadru de vânzare-cumpărare a energie electrice și a anexelor publicate împreună cu oferta initiatoare.

Data..............






               (Reprezentant legal),
Anexa 2
Nr. Ieșire Participant ...........…..........din data………………

Nr. Intrare OPEM S.R.L..……............din data……………...

OFERTĂ DE CUMPĂRARE INIȚIATOARE

CU PREȚ MAXIM
Către,

OPERATORUL PIEŢEI DE ENERGIE M S.R.L
Republica Moldova, mun. Chișinău, strada Vasile Alecsandri nr. 78
Compania......................................................cu sediul în…….............................., înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director................................................................................. / sau 
Persoana fizică (nume/prenume), posesor al BI/CI seria ...... nr. ............, eliberat de ..................... la data de ......................., IDNP .................................,
în nume propriu    / în calitate de agregator      
în conformitate cu prevederile Procedurii POCB, solicit înregistrarea pentru tranzacţionare pe această piață, a următoarei oferte de cumpărare pentru a fi notificată ca ofertă inițiatoare:

Cantitatea de energie electrică ………………………MWh, la o putere constantă de …… MW pe ID,
	Profil
	Profil

	Bandă LD (Luni-Duminică, 00:00-24:00 EET/EEST/ora locală)
	

	Vârf 1 (Luni-Vineri, 06:00-22:00 EET/EEST/ora locală)
	

	Vârf 2 (Luni-Duminică, 06:00-22:00 EET/EEST/ora locală)
	

	Vârf seară 1 (Luni-Vineri, 17:00-21:00 EET/EEST/ora locală)
	

	Vârf seară 2 (Luni-Duminică, 17:00-21:00 EET/EEST/ora locală)
	

	Gol 1(Luni-Vineri, 00:00-06:00 și 22:00-24:00 EET/EEST/ora locală și Sâmbătă-Duminică, 00:00-24:00 EET/EEST/ora locală)
	

	Vârf/Gol liber definit…………………………………………………………………………
	


Opțiunea tranzacționării: integrală      parțială    

Opțiunea privind utilizarea unei formule de ajustare a preţului de atribuire a contractului: 
DA      NU    
Opțiunea privind procentul de variaţie maximă a puterii pe ID faţă de valoarea prevăzută în ofertă: DA      NU    
Solicit garanție de participare la licitație DA      NU    
Prețul maxim oferit ………………………….MDL/MWh
Perioada de livrare……................……........(ZZ-LL-AA)- (ZZ-LL-AA)………….....……………….
În cazul atribuirii ofertei de cumpărare, ne obligăm să încheiem contractul bilateral cu respectarea întocmai a formei şi conţinutului contractului cadru de vânzare-cumpărare a energie electrice și a anexelor publicate împreună cu oferta inițiatoare.

Data................


          (Reprezentant legal),
Anexa 3
Nr. Ieșire Participant ...........…..........din data………………

Nr. Intrare OPEM S.R.L..……............din data……………...

OFERTĂ DE VÂNZARE COINIȚIATOARE
CU PREȚ MINIM

pentru sesiunea de licitație cu codul............................
Către,

OPERATORUL PIEŢEI DE ENERGIE M S.R.L
Republica Moldova, mun. Chișinău, strada Vasile Alecsandri nr. 78
Date de identificare ale participantului (Compania.......................cu sediul în…….................,

înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director ................................................................................. / sau Persoana fizică (nume/prenume), posesor al BI/CI seria ...... nr. ............, eliberat de .................... la data de ........................., IDNP ........................, 
în nume propriu    / în calitate de agregator      
în conformitate cu prevederile Procedurii POCB, solicit înregistrarea pentru tranzacţionare pe această piață, a următoarei oferte de vânzare pentru a fi considerată ofertă coinițiatoare:
Prețul minim solicitat …………………..MDL/MWh
În cazul atribuirii ofertei de vânzare, ne obligăm să încheiem contractul bilateral cu respectarea întocmai a formei şi conţinutului contractului cadru de vânzare-cumpărare a energie electrice și a anexelor publicate împreună cu oferta inițiatoare.

Data 






        (Reprezentant legal),
  ..............
Anexa 4
Nr. Ieșire Participant ...........…..........din data………………

Nr. Intrare OPEM S.R.L.……............din data……………...

OFERTĂ DE CUMPĂRARE COINIȚIATOARE

CU PREȚ MAXIM
pentru sesiunea de licitație cu codul............................
Către,

OPERATORUL PIEŢEI DE ENERGIE M S.R.L
Republica Moldova, mun. Chișinău, strada Vasile Alecsandri nr. 78
Date de identificare ale participantului (Compania.......................cu sediul în…….................,

înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director ................................................................................. / sau Persoana fizică (nume/prenume), posesor al BI/CI seria ...... nr. ............, eliberat de ...................... la data de ......................, IDNP ......................................, 
în nume propriu    / în calitate de agregator      
în conformitate cu prevederile Procedurii POCB, solicit înregistrarea pentru tranzacţionare pe această piață, a următoarei oferte de cumpărare pentru a fi considerată ofertă coinițiatoare:

Prețul maxim oferit ……………..MDL/MWh
În cazul atribuirii ofertei de cumpărare, ne obligăm să încheiem contractul bilateral cu respectarea întocmai a formei şi conţinutului contractului cadru de vânzare-cumpărare a energiei electrice și a anexelor publicate împreună cu oferta inițiatoare.

Data








(Reprezentant legal),
..............

Anexa 5
Nr. Ieșire Participant ...........…..........din data………………

Nr. Intrare OPEM S.R.L.……............din data……………...

MODIFICARE PREȚ 
OFERTĂ INIȚIATOARE/COINIȚIATOARE
(se va alege tipul ofertei propuse)

pentru sesiunea de licitație cu codul............................
Către,

OPERATORUL PIEŢEI DE ENERGIE M S.R.L
Republica Moldova, mun. Chișinău, strada Vasile Alecsandri nr. 78
Date de identificare ale participantului (Compania.......................cu sediul în…….................,

înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director ................................................................................. / sau Persoana fizică (nume/prenume), posesor al BI/CI seria ...... nr. .............., eliberat de ................... la data de .........................., IDNP .................................., 
în nume propriu    / în calitate de agregator      
în conformitate cu prevederile Procedurii POCB, solicit modificarea prețului propus prin oferta, la valoarea:
Preţul nou propus …………………..MDL/MWh
Data








(Reprezentant legal),
..............

Anexa 6
Nr. Ieșire Participant….........din data………………

Nr. Intrare OPEM S.R.L.……............din data……………...
OFERTĂ DE VÂNZARE

răspuns la sesiunea de licitație cu codul.....................
(se va preciza codul sesiunii de licitație din anunţul de organizare)

Către,

OPERATORUL PIEŢEI DE ENERGIE M S.R.L

Republica Moldova, mun. Chișinău, strada Vasile Alecsandri nr. 78
Date de identificare ale participantului (Compania.......................cu sediul în…….................,

înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director ................................................................................. / sau Persoana fizică (nume/prenume), posesor al BI/CI seria ...... nr. ............, eliberat de .......................... la data de ........................, IDNP ................................., 
în nume propriu    / în calitate de agregator      
în conformitate cu prevederile Procedurii POCB, solicit înregistrarea pentru tranzacţionare pe această piață, a următoarei oferte de vânzare de răspuns:

Cantitatea de energie electrică …………..…………MWh, la o putere constantă de .........MW pe ID
Opțiunea tranzacționării: integrală      parțială 
Preţul …………………………………..MDL/MWh
Am luat la cunoştinţă asupra condiţiilor contractului și a anexelor publicate aferente ofertei de cumpărare faţă de care lansăm prezenta ofertă de vânzare. În cazul atribuirii ofertei ne obligăm să încheiem contractul bilateral cu respectarea întocmai a formei şi conţinutului contractului cadru de vânzare-cumpărare a energie electrice și a anexelor publicate împreună cu oferta inițiatoare.

Data








 (Reprezentant legal),
..............
Anexa 7
Nr. Ieșire Participant ….........din data………………

Nr. Intrare OPEM S.R.L.……............din data……………...
OFERTĂ DE CUMPĂRARE

răspuns la sesiunea de licitație cu codul.....................

(se va preciza codul sesiunii de licitație din anunţul de organizare)

Către,

OPERATORUL PIEŢEI DE ENERGIE M S.R.L.
Republica Moldova, mun. Chișinău, strada Vasile Alecsandri nr. 78
Date de identificare ale participantului (Compania.......................cu sediul în…….................,

înregistrată în Registrul de stat al unităților de drept din Republica Moldova....................., cu numărul de identificare (IDNO)..........................reprezentată legal prin director ................................................................................. / sau Persoana fizică (nume/prenume), posesor al BI seria ...... nr. ............, eliberat de ........................ la data de ......................., IDNP ..................................., 
în nume propriu    / în calitate de agregator      
în conformitate cu prevederile Procedurii POCB, solicit înregistrarea pentru tranzacţionare pe această piață, a următoarei oferte de cumpărare de răspuns:
Cantitatea de energie electrică …………………….…MWh, la o putere constantă de ........MW pe ID 
Opțiunea tranzacționării: integrală      parțială       
Preţul …………………………………..MDL/MWh
Am luat la cunoştinţă asupra condiţiilor contractului și a anexelor aferente ofertei de vânzare faţă de care lansăm prezenta ofertă de cumpărare. În cazul atribuirii ofertei, ne obligăm să încheiem contractul bilateral cu respectarea întocmai a formei şi conţinutului contractului cadru de vânzare-cumpărare a energie electrice și a anexelor publicate împreună cu oferta inițiatoare.

Data







  (Reprezentant legal),
..............

Anexa 8
Tabel anunțuri privind organizarea sesiunilor de licitație
	Denumire Ofertant
	Calitate ofertant [iniţiator/coiniţiator]
	Cod Sesiune de licitaţie
	Sens Ofertă
	Opțiune

tranzacționare
	Opțiune formula de preț

(DA/NU)
	Opțiune

variație putere pe ID
(DA/NU)
	Garanție de partcipare (DA/UN)
	Profil
	Putere pe ID [MW]
	Cantitate totală [MWh]
	Data început a livrării
	Data de sfârşit a livrării
	Preţul 
[MDL/MWh]
	Ziua licitaţiei
	Ora licitaţiei
	Termen primire oferte coiniţiatoare 
	Termen primire oferte de răspuns și oferte inițiatoare/coinițiatoare modificate

	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	


Anexa 9

Rezultate centralizate ale sesiunilor de licitație
	Data Licitaţie
	Cod Sesiune de licitaţie
	Compania
	Sens Ofertă
	Tip Ofertă 
	Opțiune tranzacționare
	Opțiune formula de preț

(DA/NU)
	Opțiune

variație putere pe ID (DA/NU)
	Profil
	Putere pe ID ofertată [MW]
	Cantitate totală [MWh]
	Data de început a livrării
	Data de sfârşit a livrării
	Status ofertă
	Preţ propus 
[MDL/MWh]
	Pret 
modificat [MDL/MWh]
	Pret de închidere [MDL/MWh]
	Putere pe ID atribuită 
[MW]
	Cantitate totală atribuită 
[MWh]
	Ofertele tranzacţionate/ netranzacţionate

	 
	 
	 
	
	 
	
	
	
	 
	 
	 
	 
	 
	 
	 
	
	 
	
	
	

	 
	 
	 
	
	 
	
	
	
	 
	 
	 
	 
	 
	 
	 
	
	 
	
	
	

	 
	 
	 
	
	 
	
	
	
	 
	 
	 
	 
	 
	 
	 
	
	 
	
	
	


Sens ofertă: vânzare/cumpărare

Tip ofertă: inițiatoare/coinițiatoare/ de răspuns

Opțiune tranzacționare: integrală/parțială
Profil: bandă/vârf/gol
Status ofertă: atribuită integral/ atribuită parţial/netranzacţionată/neatribuită/câștigătoare integral/câștigătoare parțial
Anexa 10
CONFIRMARE TRANZACȚIE 
Nr. Ieșire OPEM.S.R.L. ….........................din data..............…

Denumire Participant Vânzător
Denumire Participant Cumpărător
Referitor la rezultatul sesiunii de licițatie cu codul ....... pe POCB din data de ………..

Vă facem cunoscut faptul că, în urma desfăşurării sesiunii de licitaţie cu codul .................…….(se va preciza codul sesiunii de licitație din anunţul de organizare) din data de ......................., companiile „Nume compania X” în calitate de vânzător şi „Nume compania Z” în calitate de cumpărător, au fost desemnate câştigătoare pentru o cantitate de .............. MWh, la prețul de închidere de ................. MDL/MWh. 
În conformitate cu prevederile Procedurii POCB, materializarea tranzacției efectuate se realizează de către părți prin semnarea contractului bilateral în termen de maxim 3 (trei) ZL de la data licitaţiei, respectiv cel mai târziu până la data de ......................, ora.........., cu respectarea întocmai a conținutului și formei contractului împreună cu anexele specifice, publicat împreună cu oferta inițiatoare și supus procesului de licitare.
Totodată, vă informăm că la data semnării contractului, părților le revine obligația transmiterii contractului semnat la OPEM S.R.L. pentru verificarea conformității cu contractul publicat și plății facturii aferente contravalorii tarifului reglementat pentru serviciul de operare al pieței prestat de OPEM S.R.L.
Cu respect,

Administrator,
 Anexa 11
Succesiunea evenimentelor pe Piaţa organizată a contractelor bilaterale (POCB)
1. Transmitere de către Participant a comunicării intenţiei de cumpărare/vânzare, a ofertei şi a anexelor cu prevederile specifice ale Contractului cadru de vânzare-cumpărare a energiei electrice propus, în variantă electronică: Z-5:
5 (cinci) ZL în avans până la ora 15:00 L-J, 12:00 V;
2. Verificarea ofertei și a anexelor cu prevederile specifice ale Contractului cadru de vânzare-cumpărare a energiei electrice. În caz de neconformitate cu prezenta Procedură, publicarea acestora și motivul pe pagina web a OPEE, cu informarea participantului vizat: Z-5;

3. Publicare de către OPEE a Anunţului de organizare a sesiunii de licitaţie, a ofertei inițiatoare, a anexelor cu prevederile specifice ale Contractului cadru de vânzare-cumpărare a energiei electrice: Z-4:
4 (patru) ZL în avans;
4. Termen limită transmitere oferte coinițiatoare: Z-3:
3 (trei) ZL în avans până la ora 15:00 L-J, 12:00 V;
5. Termen limită transmitere oferte de răspuns: Z-1:
cel târziu cu 1 (una) ZL înainte de începerea sesiunii de licitație: Z-1;
6. Termen limită transmitere modificare preț pentru ofertele inițiatoare/coinițiatoare publicate: Z-1:
cel târziu cu 1 (una) ZL înainte de începerea sesiunii de licitație: Z-1;
7. Deschiderea sesiunii de licitație: Z:
la data și ora stabilită de OPEE și publicate prin anunțul de organizare a sesiunii de licitație;
8. Publicarea rezultatelor pe pagina web a OPEE: Z+1:
1 (una) ZL;
9. Transmiterea Confirmărilor de tranzacție: Z+1:
1 (una) ZL;
10. Încheierea contractului bilateral de vânzare-cumpărare energie electrică: Z+3:
3 (trei) ZL, exclusiv ziua licitației;
11. Verificarea de către OPEE a contractului bilateral de vânzare-cumpărare energie electrică încheiat întocmai cu rezultatul sesiunii de licitație și conform cu cel publicat împreună cu oferta inițiatoare. În caz de neconformitate, OPEE va suspenda și penaliza participanții în cauză și va publica identitatea acestora și motivul suspendării pe site-ul OPEE;

12. Prima zi de livrare cel mai devreme Z+5: 

a 5–a zi calendaristică după 4 ZL;
13. Transmiterea facturii aferente contravalorii tarifului reglementat pentru prestarea de către OPEM S.R.L. a serviciului de operare al pieței energiei electrice:
în primele 10 (zece) zile calendaristice din luna următoare lunii în care s-a realizat tranzacția;
14. Plata contravalorii tarifului reglementat pentru prestarea de către OPEE a serviciului de operare al pieței energiei electrice se efectuează conform termenelor prevăzute în factura comunicată de OPEE 

